কাজী নজরুল ইসলাম যখন ‘কাব্য আমপারা’ অনুবাদ করেন এবং তার আরজ-এ যখন এমনি হৃদয় নিংড়ানো, অকৃত্রিম উচ্চারণ করেন তখন তার বয়স ছিল (১৮৯৯-১৯৩৩) চৌত্রিশ বছর। এই ‘আরজ’-এর মাধ্যমে নজরুলের সাহিত্যচিন্তা এবং অন্তর্গত পরিবর্তনটাও লক্ষণীয় বিষয়। এখানেই স্পষ্ট হয়ে যায় যে, নজরুল যৌবনে, আটাশ (১৮৯৯-১৯২৭) বছর বয়সে ইবরাহীম খাঁর চিঠির জবাবে যা বলেছিলেন, তিনিই আবার তার যৌবনোত্তরে (১৮৯৯-১৯৩৩), চৌত্রিশ বছর বয়সে তার সেই বিবেচনাকে অগ্রাহ্য করে নতুন এক কাব্য, দর্শনে প্রবেশ করেছেন।